20 траўня 2013 году, у другі дзень свайго візіту ў Гомель, Апостальскі Нунцый у Беларусі архібіскуп Клаўдыё Гуджэроцьці выступіў з лекцыяй у Гомельскім дзяржаўным медыцынскім ўніверсітэце і адказаў на пытаньні студэнтаў. У гэты ж дзень адбылася таксама сустрэча з старшынём Гомельскага гарвыканкаму Пятром Кірычэнкам і старшынём аблвыканкаму Ўладзімірам Дворнікам. Падчас сустрэчы было абмеркавана пытаньне аб будаўніцтве яшчэ аднаго каталіцкага храму ў гэтым абласным цэнтры.